APSTIPRINĀTS
Daugavpils valstspilsētas pašvaldības iepirkuma komisijas
2026.gada 28.jūlija sēdē, protokols Nr.2

Atklāta konkursa “Invazīvo kokaugu izplatības apkarošana 2026.gadā”, 
identifikācijas numurs DVP 2026/151
Atbildes uz pretendenta jautājumiem Nr.1
	Daugavpils valstspilsētas pašvaldības iepirkuma komisija 2026.gada 28.jūlija sēdē (protokols Nr.2) ir izskatījusi pretendenta uzdotos jautājumus un sniedz šādas atbildes:
1. Jautājums: Finanšu piedāvājumā ir vienību tāme, kur ir izdalīti 7 darba uzdevumi, bet ar atšķirīgām mērvienībām, piemēram, m2 un gb. un tabulas beigās ir ailīte ar tekstu: “Vienību izmaksu kopsumma EUR (bez PVN)”. Jautājums: Jūs vēlaties, ka mēs saskaitām šos 7 atsevišķos darba uzdevumus, ja ir atšķirīgas mērvienības?
Atbilde uz jautājumu: Komisija skaidro, ka, pamatojoties uz Konkursa nolikuma 74.punktu, piedāvājuma izvēles kritērijs ir normatīvo aktu, Konkursa nolikuma un tehniskās specifikācijas prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu, proti, kā izriet no finanšu piedāvājuma veidnes (Konkursa nolikuma 5.pielikums) – tiks ņemta vērā piedāvāto vienību (finanšu piedāvājuma pozīcijās no Nr.1 līdz Nr.7) izmaksu kopsumma EUR bez PVN. Finanšu piedāvājuma tabulas veidne ietver sevī 7 (septiņus) darbu veidus ar atbilstošām mērvienībām un darbu apjomu, kas ir vienāds ar “1” katrā pozīcijā. Tabulā nav nepieciešams iekļaut atsevišķu aili (kolonnu), kas būtu paredzēta darba apjomam, jo šajā gadījumā izmaksas, kas reizinātas ar apjomu (“1”)  ir vienādas ar vienības izmaksām. Līdz ar to pretendentam jāsaskaita visu pozīciju vienības izmaksu kopsummu naudas izteiksmē (EUR bez PVN). Pretendentiem jāpiedāvā finanšu piedāvājuma pozīcijās no Nr.1 līdz Nr.7 vienas vienības izmaksas EUR bez PVN par apjomu, kas noteikts sadaļā “mērvienība” (krūmu nozāģēšanu nav iespējams aprēķināt gabalos, līdz ar to praksē pieņemama mērvienība m2, tāpēc šajā sadaļā tika noteiktas dažādas vienību izmaksu mērvienības). Katrai pozīcijai nepieciešams noteikt darbu izpildes izmaksas, jo darba uzdevumā var būt uzdoti dažādas kombinācijas uzdevumi atkarībā no katras potenciālas darbu izpildes vietas apsekošanā konstatēto, piemēram koku nozāģēšana ar celma raušanu vai ar celma ķīmisko apstrādi. Pretendentiem jāņem vērā, ka šie piedāvātie vienību izcenojumi paliek nemainīgi visu līguma darbības laiku (finanšu piedāvājuma 4.punkts). Līdz ar to, pretendentam jāsummē vienību izmaksas piedāvājumi pozīcijās no Nr.1 līdz Nr.7 izmaksu kopsummā EUR bez PVN”.
2. Jautājums: kā notiks darbu izpilde/sadale - laicīgi tiks saskaņoti darba izpildes dienas/termiņi? Vai iepriekšējā dienā ziņosiet par darbu? Un cik darba dienas Jūs esat ieplānojuši šo darbu izpildei jeb darba izpildes termiņu?
Atbilde uz jautājumu: Komisija skaidro, ka, pamatojoties uz Konkursa nolikuma 1.pielikumā esošās Tehniskā specifikācijas II.sadaļu “Darba uzdevums”, Izpildītājs darbu uzsāk pēc Pasūtītāja rakstiskā darba uzdevuma saņemšanas, kurā tiek norādīts darba izpildes vieta, apjoms, izpildes termiņš un citi, darba veikšanai nepieciešamie, norādījumi.  Darba uzdevuma izpildes laiks būs samērīgs ar uzdoto darba apjomu.  Savukārt, līguma darbības termiņš noteikts IX.sadaļā un Pakalpojuma līguma projekta (Konkursa nolikuma 6.pielikums) 3.2.apakšpunktā, proti - Izpildītājs apņemas Pasūtītājam sniegt Pakalpojumu no Līguma noslēgšanas dienas līdz 2026.gada 30.novembrim.
3.Jautājums: kāda ir aptuvenā darba izpildes teritorijas platība, vai tās teritorijas ir vairākas, vai atrodas tieši Daugavpils valstpilsētā vai ārpus pilsētas teritorijas? Vai tajās teritorijās ir daudz koku vai maz?
Atbilde uz jautājumu: Komisija skaidro, ka Tehniskajā specifikācija paredzētie darbi tiks plānoti Daugavpils valstspilsētas pašvaldības administratīvajā teritorijā pēc Daugavpils pilsētas iedzīvotāju iesniegumu vai sūdzību saņemšanas. Tās būs kā ar krūmiem aizaugušās nelielas platības, tā arī dažos gadījumos var būt arī lielākas platības atsevišķās vietās vai atsevišķi augošie koki.
Iepirkuma komisija 	

